[{"text_idx": "#000000", "text": "Sw\u0302 Borth yn ailagor wythnos yn gynt na'r disgwyl"}, {"text_idx": "#000001", "text": "Disgrifiad o\u2019r llun, Blodau y tu allan i'r sw\u0302 er cof am Lilleth - y lyncs a gafodd ei difa ar gais yr awdurdod lleol"}, {"text_idx": "#000002", "text": "Mae sw\u0302 yng Ngheredigion a fu'n rhaid cau wedi marwolaethau dau lyncs bedwar mis yn o\u0302l yn ailagor ddydd Sadwrn - wythnos yn gynt na'r disgwyl."}, {"text_idx": "#000003", "text": "Dywed perchnogion Borth Wild Animal Kingdom bod modd ailagor wedi nifer o welliannau ac ymdrech \"aruthrol\" gan eu staff."}, {"text_idx": "#000004", "text": "Cafodd y sw ei wahardd rhag cadw rhai mathau o anifeiliaid peryglus wedi i ddau lyncs farw o fewn dyddiau i'w gilydd ym mis Tachwedd - y cyntaf ar o\u0302l dianc o'r safle a chael ei ddifa ar gais yr awdurdod lleol."}, {"text_idx": "#000008", "text": "Disgrifiad o\u2019r llun, Roedd Lilleth ar goll am dros bythefnos ar o\u0302l dianc o'r sw\u0302"}, {"text_idx": "#000010", "text": "Maen nhw'n dweud bod y gwelliannau yn bennaf wedi canolbwyntio ar y llociau \"er mwyn rhoi cartrefi diogel ac addas i bwrpas i'r anifeiliaid\"."}, {"text_idx": "#000012", "text": "Bu farw'r ail lyncs ar o\u0302l cael ei mygu wrth iddi gael ei chludo o un warchodfa i'r llall."}]